CELEX: 62020TN0661
Language: bg
Date: 2020-10-30 00:00:00
Title: Дело T-661/20: Жалба, подадена на 30 октомври 2020 г. — NV/eu-LISA

18.1.2021   
            
            
               BG
            
            
               Официален вестник на Европейския съюз
            
            
               C 19/60
            
         
      Жалба, подадена на 30 октомври 2020 г. — NV/eu-LISA
      (Дело T-661/20)
      (2021/C 19/64)
      Език на производството: английски
      
         Страни
      
      
         Жалбоподател: NV (представители: S. Rodrigues и A. Champetier, lawyers)
      
         Ответник: Европейска агенция за оперативното управление на широкомащабни информационни системи в пространството на свобода, сигурност и правосъдие
      
         Искания
      
      Жалбоподателят моли Общия съд:
      
                  —
               
               
                  да отмени решението от 3 февруари 2020 г. в частта му, с която е наложено порицание на жалбоподателя,
               
            
                  —
               
               
                  ако е необходимо, да отмени решението от 3 август 2020 г., с което е отхвърлена неговата жалба от 9 април 2020 г.,
               
            
                  —
               
               
                  да присъди парично обезщетение за неимуществени вреди, които могат да бъдат оценени ex aequo et bono на 5 000 EUR,
               
            
                  —
               
               
                  да осъди ответника да заплати съдебните разноски.
               
            
         Основания и основни доводи
      
      Жалбоподателят изтъква четири основания в подкрепа на жалбата.
      
                  1.
               
               
                  Първо основание: незаконосъобразност на решението на Управителния съвет (2015-014) по административни разследвания от 28 януари 2015 г.
               
            
                  2.
               
               
                  Второ основание: нарушение на правото на защита, както и нарушение на член 41 от Хартата на основните права на Европейския съюз и на правото на изслушване, а също и нарушение на задължението за поверителност.
               
            
                  3.
               
               
                  Трето основание: нарушение на членове 12, 12a, 17 и 19 от Правилника за длъжностните лица, заедно с нарушение на принципа на добра администрация, както и явни грешки в преценката.
               
            
                  4.
               
               
                  Четвърто основание: нарушение на член 10 от приложение IX към Правилника за длъжностните лица относно дисциплинарното производство, заедно с нарушение на задължението за полагане на грижа.